projecte-aina/catalan_government_crawling huggingface dataset:
El Govern de la Generalitat de Catalunya convida ciutadania, empreses, entitats i institucions a col·laborar activament en la Carta catalana per als drets i les responsabilitats digitals.
En aquesta secció es recullen noms de persones que han contribuït a l'elaboració de la Carta.
El procés de participació ciutadana de la Carta, a través del portal participa.gencat.cat
Aquest grup, format per persones reconegudes provinents de l'activisme, de l'Administració pública, del món empresarial, de l'àmbit jurídic, de la recerca i de les relacions internacionals, expertes en drets i responsabilitats digitals, ha consensuat la documentació de referència, l'enfocament i el redactat de la Carta.
Liderat per la Direcció General de Societat Digital del Departament de Polítiques Digitals i Administració Pública de la Generalitat de Catalunya, el grup coordinador vetllarà per garantir el caràcter obert, inclusiu i de governança multilateral ( multistakeholder ) de la Carta.
El grup coordinador són, per ordre alfabètic del primer cognom:
Les propostes del grup coordinador han estat sotmeses a revisió de persones expertes i participació ciutadana.
Així, persones d'una gran diversitat de sectors de la societat han esdevingut contribuïdores de la Carta: l'han revisat, esmenat i millorat.
Són persones contribuïdores, per ordre alfabètic del primer cognom:
Pel que s'aprova el reglament d'ús del domini públic radioelèctric per a radioaficionats (BOE 166, de 12 de juliol de 2013).
Per la que es modifica la Resolució de 20 de setembre de 2006, per la qual es dicten instruccions per al desenvolupament i aplicació del Reglament d'ús del domini públic radioelèctric per aficionats.
De la Secretaría de Estado de Telecomunicaciones y para la Sociedad de la Información, per la qual es fan públics els requisits tècnics de la interfície reglamentada IR- 55 relativa als equips de radioaficionats en la banda de freqüències de 50 MHz.
(BOE 124, de 24 de maig de 2013).
Pel qual es regulen les instal·lacions d'antenes d'estacions radioelèctriques d'aficionat.
per la que es modifica l'Ordre ITC/4096/2006, de 28 de desembre per la qual s'aprova el Reglament d'ús del domini radioelèctric a la banda ciutadana CB-27.
Per la qual es prorroga el període d'autorització de comercialització i ús d'equips CB-27 que funcionen amb determinades característiques de modulació d'amplitud.
Per la qual s'aprova el Reglament d'ús del domini públic radioelèctric a la banda ciutadana CB-27.
Per la qual es prorroga el període de validesa de l'autorització per a l'ús d'equips CB-27 que funcionen amb determinades característiques de modulació d'amplitud.
Pel qual s'aprova el Reglament de desenvolupament de la Llei 32/2003, de 3 de novembre, General de Telecomunicacions, relatiu a l'ús del domini públic radioelèctric.
El recull documental següent pretén fer palès un marc de referència, que ha de ser revisat i actualitzat periòdicament.
Inclou documents fundacionals, documents previs i d'altres documents rellevants que s'han tingut en compte.
El Govern català convida ciutadania, empreses, entitats i institucions a col·laborar
Tot seguit, s'exposen les iniciatives que aporten el marc de referència a aquesta Carta:
Diversos treballs, arreu del món, han fet un exercici exhaustiu i rigorós de recerca i recull de drets i responsabilitats digitals.
Aquesta Carta respecta i comparteix gran part dels continguts d'aquests treballs:
En aquest apartat s'inclouen altres iniciatives que s'han tingut en consideració a l'hora d'orientar els continguts d'aquesta Carta:
La Barcelona Blockchain Week és una iniciativa promoguda per diferents agents de l'ecosistema català de la cadena de blocs ( blochchain ) que concentra en una setmana una gran oferta d'esdeveniments relacionats amb aquesta tecnologia.
L'objectiu és projectar Barcelona i Catalunya com a capital mundial de la blockchain i promoure tant a escala local com internacional les oportunitats que ofereix aquesta tecnologia disruptiva.
La Barcelona Blockchain Week concentra diversos esdeveniments sobre la tecnologia blockchain durant una setmana a la ciutat de Barcelona i està promoguda per diferents actors i entitats de l'ecosistema blockchain de Catalunya.
Aprofita altres esdeveniments com el Blockchain Solutions World, de rellevància internacional, per organitzar jornades informatives específiques per a temes concrets, trobades de treball en xarxa ( networking ) per a professionals i activitats de difusió i dinamització de la tecnologia blockchain.
La Barcelona Blockchain Week vol difondre aquesta tecnologia entre la població, donar a conèixer exemples de la seva aplicació i posicionar Barcelona com a ciutat referent en el desenvolupament d'aplicacions i la generació de talent, això com en tot l'ecosistema de suport que ofereix en l'àmbit d'aquesta tecnologia.
Participants: Generalitat de Catalunya, CryptoFranchise, Fira de Barcelona.
El Blockchain Solutions World és un esdeveniment internacional que aplega líders de pensament i organitzacions tecnològiques per presentar les darreres innovacions i les solucions disponibles en el camp de la tecnologia de cadena de blocs ( blockchain ).
En el marc del IoT Solutions World Congress es du a terme el Blockchain Solutions World, l'esdeveniment líder global de solucions blockchain que aplega professionals de tot el món especialitzats en les tecnologies blockchain i que serveix per connectar aquests professionals amb els professionals provinents de sectors industrials que visiten la fira per conèixer de primera mà l'impacte que aquestes tecnologies tindran en les seves indústries.
El Congrés s'adreça als agents industrials de tots els sectors, però principalment als del transport i la logística, la manufactura, la sanitat, l'energia i els serveis.
El Congrés està enfocat a exposar solucions i casos pràctics, i és una eina de promoció per a les organitzacions que vulguin descriure les implementacions de les tecnologies blockchain que hagin resultat més reeixides en el seu cas.
Compta amb la participació dels ponents més rellevants en relació amb la tecnologia blockchain i de les empreses líders internacionals per inspirar i intercanviar coneixements i idees al més alt nivell per a la implementació de solucions blockchain en diferents indústries clau.
El Congrés compta amb diferents tipus d'activitat com ara conferències, sessions de treball en xarxa ( networking ), bancs de proves en viu, un mercat d'innovació i una àrea d'exposició amb espais dedicats tant a empreses multinacionals com a empreses catalanes d'aquest sector.
Participants: Generalitat de Catalunya, Ajuntament de Barcelona
La promoció i la difusió de la 5G arreu del territori és essencial per consolidar l'ecosistema d'aquesta tecnologia a Catalunya, així com per promoure la demanda de serveis innovadors en sectors estratègics.
Amb l'objectiu de promoure la demanda de serveis innovadors entorn a la 5G en sectors estratègics, es desplega un programa de divulgació territorial per donar a conèixer les oportunitats que generarà aquesta tecnologia i promoure'n el desenvolupament de projectes.
Dins del marc d'aquest programa es duran a terme un seguit d'actes i jornades.
Aquestes jornades tenen com a objectiu que el coneixement arribi a tot el país de manera homogènia.
Per tant, són organitzades de la mà de les administracions públiques locals i supramunicipals, així com de les diferents entitats empresarials de la zona.
Entitat promotora: Generalitat de Catalunya
Dins del marc de la iniciativa 5G Barcelona es posa en marxa l' Observatori 5G Barcelona, un projecte liderat per la UPC, amb l'objectiu d'identificar, catalogar i analitzar les tendències, l'evolució, el desenvolupament tecnològic i el desplegament de la 5G a escala nacional i internacional, així com d'avaluar les diferents iniciatives 5G que s'estan duent a terme a Catalunya i compartir les conclusions i el coneixement generat.
L'Observatori 5G elaborarà estudis, informes i un repositori de documents relacionats amb la tecnologia 5G, els seus nous usos i el seu impacte potencial en la societat i l'economia.
Els primers informes elaborats en aquest marc per la Generalitat de Catalunya són:
• L'informe tecnològic La 5G a Catalunya.
S'hi detallen les tendències de demanda de la 5G i la seva potencial aplicació en diferents sectors a Catalunya, així com un mapatge d'agents de l'ecosistema català d'aquesta tecnologia.
• El Llibre blanc de la 5G a Catalunya.
Document marc que analitza exhaustivament tot allò que està relacionat amb la 5G.
Conté una introducció, un mapa d'agents, una anàlisi de casos d'ús i de polítiques públiques.
• Guies d'impacte de la 5G a escala sectorial.
En cooperació amb els diferents agents sectorials, es redacten informes que fan una aproximació de la futura aplicació de la 5G en diferents casos d'ús per sector econòmic.
Xarxa pública de fibra òptica en el conjunt del territori.
Xarxa Oberta és una concessió del Centre de Telecomunicacions i Tecnologies de la Informació de la Generalitat de Catalunya (CTTI) per proporcionar al Govern de Catalunya una xarxa neutre de telecomunicacions de gran amplada de banda basada en fibra òptica i amb l'objectiu de connectar 745 seus de la Generalitat de Catalunya.
D'altra banda, per tal de millorar l'accés dels ciutadans de Catalunya a aquesta infraestructura de fibra òptica, es posa a disposició del mercat majorista d'operadors de telecomunicacions l'excedent de capacitat de la xarxa.
Dotar tot el país, amb la màxima celeritat, de les infraestructures que contribueixin decisivament a la reactivació econòmica i, per tant, d'una xarxa de telecomunicacions de nova generació que permeti cohesionar els serveis públics i multiplicar la seva eficiència, així com fomentar la competència entre els operadors per facilitar uns serveis de telecomunicacions de gran amplada de banda a preu més baix per a la ciutadania i les empreses.
La Generalitat de Catalunya l'any 2007 va engegar un projecte de desplegament d'una xarxa pública de fibra òptica que ajudés a vertebrar el territori en termes de cobertura i competència efectiva de serveis fonamentats en xarxes de nova generació.
L'any 2010 es va atorgar la concessió d'aquesta infraestructura a Xarxa Oberta de Catalunya amb dos objectius principals de prestació de serveis:
• Oferta de serveis de connectivitat a les seus de la Generalitat de Catalunya (autoprestació).
• Oferta neutra i oberta de serveis majoristes de lloguer de fibres fosques i connectivitat (majorista).
D'ençà de la signatura del contracte l'any 2010, en què es disposava, aproximadament, de 2.500 quilòmetres de xarxa de fibra òptica, s'han desplegat més de 2.000 quilòmetres de xarxa addicionals, i actualment es compta amb més de 4.500 quilòmetres de xarxa (3.600 quilòmetres de fibres pròpies i 900 quilòmetres amb disponibilitat de fibres en règim de lloguer o amb capacitat d'ús mitjançant convenis de compartició d'infraestructures).
Amb la xarxa actual es disposa d'un punt de presència efectiu a 254 municipis catalans, on s'ofereixen 745 serveis d'autoprestació a seus de la Generalitat i 541 serveis majoristes a 76 operadors de telecomunicacions finalistes.
En aquest context, la Generalitat de Catalunya, en el marc del Pacte Nacional per a la Societat Digital, té l'objectiu d'estendre la xarxa pública de fibra òptica amb les fites temporals següents:
• L' any 2020, tenir connectades totes les capitals de comarca.
• L' any 2023, disposar d'un punt de presència efectiu a tots els municipis de Catalunya i zones d'activitat. econòmica.
Entitat promotora: Generalitat de Catalunya
Participants: Xarxa Oberta de Catalunya
El Programa proposa impulsar i coordinar els diferents agents de recerca i innovació en l'àmbit de les TIC per aconseguir que Catalunya esdevingui un pol europeu i global en tecnologies digitals transformadores de la seva economia i societat.
El Govern va posar en marxa el Programa de recerca i innovació en tecnologies digitals avançades que impulsa un model mission-driven i dual-use orientat als objectius estratègics del Govern per donar resposta als reptes de país.
Un programa que es focalitza en solucions innovadores, entre les quals s'ha prioritzat l'ús de les tecnologies blockchain i DLT.
Alguns dels reptes presentats en aquest programa són susceptibles de poder-se resoldre amb l'ús de les tecnologies blockchain i DLT.
Un exemple és el repte de traçabilitat i circularitat dels aparells elèctrics i electrònics i els seus residus, en què es pretén desenvolupar un projecte que demostri la viabilitat de disposar d'un sistema que permeti traçar i localitzar els AEE (aparells elèctrics i electrònics) comercialitzats a Catalunya des del mateix moment de la seva fabricació.
El projecte també pretén crear una cadena de confiança per tal que els recursos econòmics que els fabricants d'AEE han d'aportar per a la correcta gestió dels RAEE (residus d'aparells elèctrics i electrònics) es distribueixin d'una forma segura i honesta entre els diferents agents implicats.
Addicionalment, dins del marc del Programa s'impulsarà la col·laboració entre centres de recerca i tecnològics especialitzats en aquestes tecnologies amb l'objectiu de generar sinergies i col·laboracions entre ells i amb els diferents agents de l'ecosistema català, per potenciar la seva activitat i establir una visió conjunta sobre la priorització de la recerca i la innovació en aquest àmbit.
Promotor: Generalitat de Catalunya
En aquest apartat es mostren els principals estudis científics internacionals que han avaluat, i continuen avaluant, la relació entre exposició a camps electromagnètics i possibles efectes perjudicials per a la salut.
També es mostra el posicionament de diferents organismes després d'analitzar les conclusions dels principals estudis científics internacionals.
Informes anuals del nivell d'exposició a camps electromagnètics de radiofreqüència:
OMS - (Organització Mundial de la Salut).
La normativa vigent a Catalunya en relació amb els nivells màxims permesos d'exposició a camps electromagnètics per al públic en general és el Reial decret 1066/2001.
Els nivells indicats en el RD 1066/2001 són els mateixos que els indicats en la Recomanació del Consell de la Unió Europea de l'any 1999, que són els mateixos que els indicats per l'ICNIRP l'any 1998.
Per elaborar la Recomanació 1999/519/EC, la Comissió Europea va recórrer al Comitè Científic dels Riscos Sanitaris Emergents i Recentment Identificats –CCRSERI- (SCENIHR, sigla en anglès), per determinar els límits recomanables d'acord a l'estat del coneixement científic i complint amb les seves obligacions de seguiment i vigilància.
La majoria dels països de la Unió Europea apliquen els nivells de la Recomanació 1999/519/CE del Consell, amb els mateixos nivells que la recomanació de l'ICNIRP.
Països de fora de la Unió Europea com el Japó, el Brasil o Nova Zelanda apliquen els mateixos nivells indicats per les recomanacions de l'ICNIRP.
Els EUA i el Canadà tenen límits superiors.
En aquest apartat es poden consultar tots aquests documents, així com també altres documents addicionals.
ICNIRP (Comissió Internacional sobre la Protecció enfront de les Radiacions No Ionitzants):
Era DGCE met a disposicion dera ciutadania dus estruments de consulta en linha:
Per çò qu'ei dera telefonia mobila, eth simulador mòstre sus eth mapa era connexion ath servici d'emergéncies 112 (zònes a on aumens i a cobertura d'un operador), a compdar dera informacion de cobertura dera quau dispause era Generalitat.
Cobertura mòbil ei un projècte collaboratiu que se neurís dera participacion ciutadana entà generar es dades de cobertura en Catalonha.
La Direcció General de Comunicacions Electròniques posa a disposició de la ciutadania dues eines de consulta en línia:
Mitjançant aquesta eina, podreu obtenir la simulació de cobertura i disponibilitat de les emissions a Catalunya, ja sigui de Televisió Digital Terrestre, telefonia mòbil i banda ampla, segons la comarca i municipi.
En relació a la TDT, la informació facilitada es desglossa en canals públics i privats a nivell local, a nivell de Catalunya i a nivell estatal.
Pel que fa a telefonia mòbil, el simulador mostra sobre el mapa la connexió al servei d'emergències 112. (zones on com a mínim hi ha cobertura d'un operador), a partir de la informació de cobertura de què disposa la Generalitat.
Si us interessa el servei de ràdio FM, el simulador mostra sobre el mapa la cobertura actual i una taula amb les freqüències dels quatre programes de la Corporació Catalana de Mitjans Audiovisuals (CCMA): Catalunya Ràdio, Catalunya Informació, Catalunya Música i iCAT, de tots els nuclis de població de Catalunya.
L'aplicació Cobertura mòbil permet consultar la disponibilitat de cobertura mòbil arreu de Catalunya, diferenciant per tipologia de connectivitat (2G,3G i 4G) i segons l' operador (Movistar, Vodafone, Orange i Yoigo).
Cobertura mòbil és un projecte col·laboratiu que es nodreix de la participació ciutadana per generar les dades de cobertura a Catalunya.
Així, com més gent hi participi més detallat serà el mapa que es crea i més fiable serà la detecció de zones al territori que necessiten millorar la seva cobertura.
Participar en aquest projecte col·lectiu ajuda, a més, a millorar l'eficiència dels serveis bàsics per a la ciutadania, com ara l'accés als serveis d'emergències (112) des de tots els indrets del país.
Les mesures que s'envien no contenen cap tipus d'informació que pugui identificar quin usuari les ha facilitat.
Si en qualsevol moment, vols deixar de participar en aquesta iniciativa només cal que et desinstal·lis l'aplicació del teu telèfon mòbil i així ja no es recollirà cap més dada.
Qualsevol dada que s'hagi enviat abans de desinstal·lar-te l'aplicació, romandrà en el servidor.
L'aplicació Cobertura mòbil pretén crear un mapa de la xarxa de telefonia al país amb la col·laboració dels usuaris de dispositius mòbils per identificar els punts que necessiten millorar la seva cobertura al territori.
El mapa de cobertura de l'aplicació et permet fer dos tipus de consultes:
Consultar el mapa amb les teves pròpies mesures. (només Android)
Consultar el mapa amb totes les mesures que han dut a terme els altres participants de la iniciativa.
Idioma disponible: català/castellà/anglès
Promotor de l'aplicació: Secretaria de Polítiques Digitals
Descobreix les 69 empreses i centres tecnològics catalans que, a través del Departament de Polítiques Digitals i Administració Pública, hauries pogut visitar durant el Mobile World Congress i el 4YFN.
Aquests dos esdeveniments s'havien de celebrar del 24 al 27 de febrer a Fira Gran Via Hospitalet i Fira Montjuïc, respectivament, però van ser suspesos per força major.
En el catàleg hi trobaràs tota la informació de les empreses i centres tecnològics: una descripció, la gamma de productes i serveis, així com les dades de contacte.
El MWC Barcelona és el congrés mundial per excel·lència de la telefonia mòbil.
És de caràcter anual i se celebra a la Fira de Barcelona.
És un esdeveniment en què participen alts càrrecs d'empreses d'operadors mòbils, venedors i propietaris de contingut de tot el món.
És precisament en el MWC on es fan les presentacions i es donen a conèixer les novetats en comunicacions sense fil i mòbils.
El MWC és el congrés mundial de tecnologia mòbil que reuneix els gegants de la telefonia i els operadors, les empreses productores d'aplicacions mòbils, d'antenes, de torres de telecomunicacions i de desenvolupament de noves tecnologies de mobilitat, i centenars d'empreses de diferents tipologies de productes d'aquest sector.
L'edició del 2019 va comptar amb l'assistència de més de 109.000 professionals del sector d'arreu del món i va tenir un impacte de 473 milions d'euros a Catalunya.
En aquesta edició, els diversos estands que la Generalitat tenia en aquest congrés van acollir 77 empreses i centres tecnològics catalans de l'àmbit de la mobilitat.
Totes aquestes empreses, majoritàriament pimes, van poder fer contactes i treball en xarxa, van guanyar en visibilitat i van poder reforçar la seva marca amb nous socis, inversors o clients en la fira més important de la indústria mòbil.
Dins del MWC, es van distribuir de la manera següent:
Participants: Generalitat de Catalunya
Mobile Week és un projecte promogut per la Mobile World Capital.
Aquesta iniciativa reuneix artistes, científics, pensadors, enginyers, emprenedors i professionals de la indústria cultural per tractar els reptes i les oportunitats de la revolució digital actual.
Mobile Week és un espai obert de reflexió al voltant de l'impacte de la tecnologia digital en la societat a través de l'art, la ciència i la tecnologia.
Mobile Week és un espai obert de reflexió al voltant de l'impacte de la tecnologia digital en la societat, que connecta tota la ciutat a través de l'art, la ciència i la tecnologia.
Una iniciativa única i integradora per liderar el canvi tecnològic des de la ciutat mentre s'aborden els grans reptes i oportunitats que ens plantegen les tecnologies.
La Mobile Week Barcelona, que es du a terme una setmana abans del Mobile World Congress, va néixer amb l'objectiu d'apropar als ciutadans de Barcelona les reflexions sobre l'impacte de la tecnologia, i que participin, reflexionin, coneguin i entenguin el que després passarà dins dels pavellons de la Fira de Barcelona.
La Mobile Week neix amb la voluntat que l'impacte de MWC Barcelona arribi a tot el territori català.
5G Barcelona és una iniciativa publicoprivada que pretén transformar l'àrea metropolitana de Barcelona en un laboratori urbà, obert i neutral que permeti validar i adoptar tecnologies i aplicacions 5G en un entorn real.
Aquest projecte vol convertir Barcelona i Catalunya en el pol de referència en 5G del sud d'Europa mitjançant la creació d'un ecosistema únic, gràcies a l'atracció d'actors clau nacionals i internacionals per posicionar la ciutat com a líder en innovació i tecnologia 5G.
La tecnologia 5G permetrà un canvi tecnològic i la creació d'entorns intel·ligents i indústries avançades al servei dels ciutadans i dels sectors econòmics emergents.
La 5G facilitarà l'accés a l'anomenada internet de les coses i obrirà pas a la generació de nous serveis disruptius en àmbits com el dels vehicles autònoms i connectats, els serveis basats en drons, la indústria 4.0 i l'accés a serveis remots de salut electrònica, tot millorant l'experiència d'usuari i donant suport a serveis crítics.
El desplegament de la 5G comportarà la transformació tecnològica de serveis i infraestructures, reduirà la fractura digital i generarà oportunitats per a les noves generacions.
Catalunya és una regió de referència pel que fa a la recerca i el desenvolupament (R+D) en 5G.
Des que la iniciativa 5G PPP, emmarcada en el programa Horitzó 2020 de la Comissió Europea, va donar el tret de sortida l'any 2014, diverses entitats de recerca instal·lades a Catalunya han obtingut finançament per participar en 22 projectes dels 37 que s'han atorgat.
Es tracta d'una xifra molt positiva que referma el lideratge de Catalunya dins l'ecosistema 5G a escala internacional.
5G Barcelona posarà en marxa un pol digital europeu de 5G, basat en una infraestructura experimental oberta a l'àrea metropolitana que actuarà com a laboratori urbà, ciutadà i tecnològic per a la validació de tecnologies i serveis 5G.
Aquest serà un entorn d'innovació oberta basat en la col·laboració entre diferents actors, tant públics com privats, i que generarà sinergies amb l'ecosistema generat pel Mobile World Congress (MWC) i la resta de fires tecnològiques que se celebren a Barcelona.
Alhora, també serà un estímul per a l'ecosistema innovador existent a Barcelona i ajudarà a captar inversió estrangera, impulsar empreses emergents tecnològiques i desenvolupar una indústria al voltant de la 5G.
Els membres fundadors de la iniciativa 5G Barcelona començaran a implementar el pla d'acció que haurà de permetre el desplegament de la infraestructura experimental, identificar aquells sectors verticals als quals pot donar suport i servei, incorporar altres entitats i empreses que participin de manera conjunta, i implicar una base ciutadana en aquesta iniciativa oberta i estratègica en l'àmbit de Barcelona i Catalunya que permeti convertir el 5G Barcelona en el primer Living Lab 5G d'Europa i del món.
Generalitat de Catalunya, Ajuntament de Barcelona, Mobile World Capital Barcelona, i2CAT, CTTC, Atos i la UPC